Haridusministeerium

Haridusministeerium oli üks Eesti ministeeriumeid, aastatel 1918–1929, 1936–1940, 1989–1992 ja 2000–2002.

1918–1929 
Haridusministeeriumi koosseisus olid 1928. aastal:
Riigikoolivalitsus
Teaduse ja Kunsti Peavalitsus
Riigi Keskarhiiv (Hetseli tänav 1, Tartu)
ministeeriumi juures tegutsesid: tehnikaeriteadlaste registreerimise komisjon, Kultuurkapitali nõukogu, Muinsusnõukogu, Keskkooliõpetajate kutseeksami komisjon, Kooliraamatute komisjon.

19. märtsil 1929 Haridusministeerium ühendati Töö- ja Hoolekandeministeeriumiga Haridus- ja Sotsiaalministeeriumiks.

1936–1940 
1938. aasta Valitsemise korraldamise seaduse järgi oli Haridusministeeriumi ülesandeks: rahvahariduse, kutseoskuse ja noorsoo kasvatuse juhtimine, edendamine ja järelevalve; õppejõudude ettevalmistamine; teaduse, kunsti, kirjanduse ja kehakultuuri edendamine.

1936. aastal taastati iseseisev Haridusministeerium, mille koosseisus olid:
Üldosakond. Üldosakonna ülesandeks oli: ministeeriumi kirjavahetuse toimetamine ja korraldamine; arvepidamine ja varade arvestamine; ministeeriumi majapidamise korraldamine; eelarve-ettepanekute ja eelarve täitmise aruande ettepanekute ettevalmistamine ning eelarvega ühenduses olevate muude asjade toimetamine ja korraldamine; ministeeriumi koosseisu kuuluvate riigiteenijate teenistuskirjade pidamine; ministeeriumi arhiivi korraldamine; juriidiline nõuanne ning kohtuasjade ajamine; ministri korraldusel seaduste ja määruste eelnõukavade ning muude eelnõukavade koostamine ning ministeeriumi üldiseloomuga asjade toimetamine.
Teaduse- ja kunstiosakond. Teaduse ja Kunsti osakonna ülesandeks oli: kõrgema hariduse, teaduse, kunsti ja kirjanduse edendamine; teadus- ja kunstiasutiste, muuseumide ja muinsusasjanduse üldkorraldamine; Eesti Kultuurkapitali valitsemine.
Kooliosakond. Kooliosakonna ülesandeks oli: üldhariduse edendamine ja korraldamine; alluvate riigikoolide valitsemine; koduse lastekasvatuse edendamine; õppe- ja kasvatusasutiste ja omavalitsuste haridusliku tegevuse järelevalve. 
Kutseoskusosakond. Kutseoskuse osakonna ülesandeks oli: kutsehariduse edendamine ja korraldamine; alluvate riigikutsekoolide valitsemine; kutseoskuse korraldamine; kodukäsitöö edendamine; alluvate õppeasutiste järelevalve.
Noorsoo- ja vabaharidusosakond. Noorsoo ja Vabahariduse osakonna ülesandeks oli: noorsoo kasvatuse ja isetegevuse edendamine; vabaharidustöö arendamine ja koordineerimine; raamatukogude ja rahvamajade korraldamine.

4. juuli 1940. aasta Valitsemise korraldamise seaduse muutmise seadusega sedastati, et Haridusministeeriumi ülesandeks olid: rahvahariduse, kutseoskuse ja noorsoo kasvatuse juhtimine, edendamine ja järelevalve; õppejõudude ettevalmistamine; teaduse, kunsti ja kirjanduse edendamine; looduskaitse korraldamine

Haridusministeerium tegutses 1940. aasta 25. augustini, kui Riigivolikogu poolt Eesti NSV konstitutsiooni vastu võtmisega moodustati Eesti NSV ja rahvakomissariaadid, sh Eesti NSV Hariduse Rahvakomissariaat.

1990–1992 
1. jaanuarist 1990 moodustati Eesti NSV Ülemnõukogu Presiidiumi seadlusega likvideeritava Eesti NSV Riikliku Hariduskomitee baasil, Eesti NSV Haridusministeerium.

1993. aasta 25. jaanuarist  muudeti Eesti senine Haridusministeerium Kultuuri- ja Haridusministeeriumiks, ühendades kaks valdkonda. 

1996. aasta 1. jaanuarist lahutati Haridusministeeriumist, Kultuuriministeerium. Kultuuri- ja Haridusministeeriumi Kooliamet ja Keeleamet jäi  Haridusministeeriumi valitsemisalasse ja Kultuuri- ja Haridusministeeriumi Spordiamet ja Muinsuskaitseamet jagati Kultuuriministeeriumi valitsemisalasse.

1996–2003 
1. jaanuaril 2003 viidi Haridusministeeriumi alluvusse ka teadustegevus, ministeerium nimetati Haridus- ja Teadusministeeriumiks.

Eesti haridusministrid

Vaata ka
Haridus- ja Sotsiaalministeerium
Eesti NSV Haridusministeerium
Haridus- ja Teadusministeerium
Kultuuri- ja Haridusministeerium

Viited

Välislingid
Haridusministeeriumi põhimäärus, RT I 2000, 31, 183

Eesti ministeeriumid